নবীগঞ্জ প্রতিনিধি::“ উৎপাদনমুখী সমবায় করি, উন্নত বাংলাদেশ গড়ি” এই প্রতিপাদ্যকে সামনে রেখে হবিগঞ্জের নবীগঞ্জে ৪৬ তম জাতীয় সমবায় দিবস পালিত হয়েছে। এ দিবস উপলক্ষে শনিবার সকালে উপজেলা প্রশাসন ও সমবায় বিভাগের আয়োজনে র‌্যালী, আলোচনা সভা ও পুরস্কার বিতরণ অনুষ্ঠান অনুষ্ঠিত হয়। বর্ণাঢ্য র‌্যালীটি উপজেলা পরিষদের সামন থেকে শুরু করে শহরের গুরুত্বপূর্ণ সড়ক প্রদক্ষিন শেষে উপজেলা পরিষদের হল রুমে আলোচনা সভা অনুষ্ঠিত হয়। উপজেলা নির্বাহী কর্মকর্তা তাজিনা সারোয়ারের সভাপতিত্বে প্রধান অতিথি হিসেবে বক্তব্য রাখেন হবিগঞ্জ-১ (নবীগঞ্জ-বাহুবল) আসনের সংসদ সদস্য এম এ মুনিম চৌধুরী বাবু। উপজেলা প্রাথমিক শিক্ষক সমিতির সিনিয়র যুগ্ম সম্পাদক রুবেল মিয়ার পরিচালনায় শুরুতেই স্বাগত বক্তব্য রাখেন সমবায় কর্তকর্তা হফিজুল রহমান। এতে বিশেষ অতিথি হিসেবে বক্তব্য রাখেন, উপজেলা পরিষদের চেয়ারম্যান এডভোকেট আলমগীর চৌধুরী, মহিলা ভাইস চেয়ারম্যান নাজমা বেগম, উপজেলা আওয়ামীলীগের সভাপতি ইমদাদুর রহমান মুকুল, সাধারন সম্পাদক সাইফুল জাহান চৌধুরী, উপজেলা মুক্তিযোদ্ধা কমান্ডার নূর উদ্দিন (বীর প্রতিক)। এতে অন্যানের মধ্যে উপস্থিত ছিলেন, কুর্শি ইউপি চেয়ারম্যান আলী আহমেদ মুসা, আরুয়া কলকলিয়া পানি ব্যবস্থাপনা সমবায় সমিতি লিঃ এর সভাপতি মোঃ শফিকুর রহমান, পৌর স্বেচ্ছাসেবকলীগের সভাপতি ইকবাল আহমেদ বেলাল, দৈনিক বিবিয়ানা পত্রিকার বার্তা সম্পাদক মতিউর রহমান মুন্না, আইডিয়া জীবিকা প্রকল্পর ব্যবস্থাপক আবুল কালাম আজাদ প্রমুখ। অনুষ্ঠানের শুরুতেই পবিত্র কোরআন থেকে তেলাওয়াত করেন হাফিজ মোঃ রফিকুজ্জামান ও গীতা পাঠ করেন নয়নমনি সরকার। আলোচনা সভা শেষে নবীগঞ্জ উপজেলার ৫টি সফল সমবায় সমিতির সভাপতির হাতে পুরস্কার হিসেবে সনদ ও ক্রেষ্ট তুলে দেন অতিথিবৃন্দ।